Diari Oficial de la Generalitat Valenciana


Sumari del DOGV 9308, del 29-03-2022 (2022/2609)

Extracte de la Resolució d'11 de març de 2022, del rector de la Universitat Politècnica de València, per la qual es convoca la setena edició del Concurs de disseny de Jacquard per a tèxtil llar per a l'any 2022.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9308

Data del DOGV
:   29-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2609


Data del document
:   23-03-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució d'11 de març de 2022, del rector de la Universitat Politècnica de València, per la qual es convoca la setena edició del Concurs de disseny de Jacquard per a tèxtil llar per a l'any 2022. [2022/2609]  
BDNS (identif.): 617247.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/617247  
  
Primer. Beneficiaris  
Hi podran participar:  
- Estudiants universitaris (grau i màster) que estan matriculats durant el curs 2021-2022.  
- Estudiants d'escoles superiors de Disseny i/o artístiques que estan matriculats durant el curs 2021-2022.  
- Estudiants que hagen realitzat un curs de disseny de teixits en AITEX per compte propi des del 2020 fins avui que acrediten en l'actualitat no estar treballant en empreses del sector tèxtil.  
Es poden presentar en modalitat individual o en equip, amb un màxim de dos integrants.  
Cada participant podrà presentar com a màxim dos treballs per al concurs. Aquests treballs hauran d'haver sigut creats exclusivament per al concurs, no s'acceptarà cap treball que s'haja presentat o creat amb altres finalitats.  
Els treballs es presentaran identificats per una persona física, mai sota el nom d'una raó social.  
  
Segon. Objecte  
L'objecte d'aquesta convocatòria és premiar els millors teixits, dissenyats i desenvolupats per a l'aplicació en el sector tèxtil llar.  
  
Tercer. Bases reguladores  
Accessibles en https://catedraaitex.webs.upv.es/  
  
Quart. Quantia  
S'estableixen 3 premis dotats amb:  
- Un primer premi de 1.500 ?.  
- Un segon premi de 1.000 ?.  
- Un tercer premi de 500 ?.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 12 de maig de 2022. En el termini de fi de presentació d'aquestes, han d'estar presentades tant les sol·licituds com els treballs físics.  
  
València, 23 de març de 2022.- El rector de la Universitat Politècnica de València: José Esteban Capilla Romá.